คลังดันแรงงานนอกระบบออมเงิน ปีนี้ตั้งเป้าสมาชิก กอช. 2 ล้านราย
จับมือมหาดไทยลงพื้นที่ให้ความรู้,นายประสงค์ พูนธเนศ ปลัดกระทรวงการคลัง ในฐานะประธานกรรมการกองทุนการออมแห่งชาติ (กอช.) เปิดเผยหลังมอบใบประกาศเกียรติคุณ จังหวัดที่ส่งเสริมวินัยการออมดีเด่น ไตรมาส 1 ปี 2562 แก่ผู้ว่าราชการจังหวัด 7 จังหวัด ที่มียอดสมาชิก กอช. เพิ่มขึ้นตามเป้าหมาย ว่า ปัจจุบันกอช.มีสมาชิก 700,000 ราย ซึ่งการที่สมาชิก กอช.เพิ่มขึ้นนั้น มาจากความร่วมมือของกระทวงมหาดไทยและจังหวัด ที่ร่วมกันมือกันขับเคลื่อนโครงการส่งเสริมวินัยการออมกับ กอช. ในระดับพื้นที่ โดยคาดว่าเดือน ก.ค.นี้จะมีสมาชิกถึง 1 ล้านราย และน่าจะถึงเป้าหมายที่วางไว้ 2 ล้านรายภายในปีนี้,นายประสงค์กล่าวว่า กอช.เป็นการสนับสนุนแรงงานนอกระบบหรือผู้ประกอบอาชีพอิสระ ให้มีเงินออมไว้ใช้หลังเกษียณอายุ 60 ปี รวมทั้งรองรับการเปลี่ยนแปลงโครงสร้างประชากรสู่สังคมผู้สูงอายุโดยผู้ที่มาสมัครสมาชิกกับ กอช.สามารถสมัครได้ตั้งแต่อายุ 15-60 ปี และจะได้รับการสบทบเงินจากรัฐบาลเพื่อออมเป็นบำนาญมากขึ้น จากเงินต้นที่ออมไว้ในบัญชีทุกเดือน,อย่างไรก็ตาม ที่ผ่านมา กอช.ได้ร่วมกับกระทรวงมหาดไทยจัดการประชุมเพื่อชี้แจงแนวทางการขับเคลื่อนโครงการส่งเสริมวินัยการออมกับ กอช. ในระดับพื้นที่ และเชิญผู้ว่าราชการจังหวัดทุกท่านเข้าร่วมประชุมในฐานะเป็นหัวใจสำคัญในการขับเคลื่อนภารกิจดังกล่าว และเริ่มดำเนินการลงพื้นที่ร่วมกับกระทรวงมหาดไทยในการเพิ่มสมาชิกกลุ่มเป้าหมายในระดับภูมิภาค โดยนำร่องส่งเสริมความรู้ให้กับประชาชน 31 จังหวัด และพบว่าหลังลงพื้นที่เข้าไปส่งเสริมความรู้แล้ว พบว่ามี 7 จังหวัด ที่ทำงานจนบรรลุเป้าหมายเบื้องต้น โดยมีสมาชิก กอช.เพิ่มขึ้นจนถึงระดับ 700,000 ราย ได้แก่ จังหวัดนครสวรรค์ กาฬสินธุ์ อุทัยธานี ตราด สงขลา ร้อยเอ็ดและตรัง,ด้านนายบุญธรรม เลิศสุขีเกษม รองปลัดกระทรวงมหาดไทย กล่าวว่า โครงการความร่วมมือระหว่างกระทรวงมหาดไทยกับ กอช.มีผู้ว่าราชการจังหวัดเป็นแกนหลักสำคัญในการขับเคลื่อน พร้อมทั้งหน่วยงานท้องถิ่นกำนัน ผู้ใหญ่บ้าน โดยในไตรมาสแรกของปี 2562 มีจังหวัดที่มีสมาชิก กอช.เพิ่มขึ้นตามเป้าหมายมากกว่า 10% ถึง 7 จังหวัดแล้ว หลังจากนี้กระทรวงมหาดไทยจะเร่งขับเคลื่อนโครงการส่งเสริมวินัยการออมกับ กอช. ในระดับพื้นที่ให้ครบ 76 จังหวัดทั่วประเทศ เพื่อให้ประชาชนได้เข้าถึงสวัสดิการจากรัฐบาลในการออมเงินกับ กอช.ไว้ใช้หลังอายุ 60 ปี.
นายประสงค์ พูนธเนศ ปลัดกระทรวงการคลัง ในฐานะประธานกรรมการกองทุนการออมแห่งชาติ (กอช.) เปิดเผยหลังมอบใบประกาศเกียรติคุณ จังหวัดที่ส่งเสริมวินัยการออมดีเด่น
ประสงค์ พูนธเนศ,กระทรวงการคลัง,กองทุนการออมแห่งชาติ,แรงงานนอกระบบ,ออมเงิน,อาชีพอิสระ,การส่งเสริมวินัยการออม